Ego Raynaldus Dominus Baugiaci, notum facio universis ad quorum notitiam præsentes litteræ devenerint, quòd B. Abbas Trenorchiensis,  conventus ejusdem loci, in augmentum dilectionis  fidelitatis, augmentaverunt mihi  hæredibus meis, feodum quem tam ipse, quàm mei prædecessores, à suis antecessoribus tenueramus, de triginta meyteriis avenæ, quos mihi  meis pro salvâ  liberâ custodiâ in feodum dederunt super domum suam de Pristiaco  omnes res ad eandem domum pertinentes, annuatim mihi persolvendos ab illo qui eandem tenuerit domum: tali pacto quòd ego  mei successores, dictam domum  omnes res ad eandem pertinentes, cum omni jure  libertate, fideliter contra omnes, exceptâ Ecclesiâ Trenorchiensi, conservare, deffendere, gardire, custodire, sicuti essent mea propria, bonâ fide promisi,  juravi;  servare, ut prælibata sunt, tam ipse quàm successores mei, inviolabiliter tenemur. Ego verò R. neque hæredes mei, nullum penitùs aliud jus, seu aliquam aliam redhibitionem sivè consuetudinem, possumus super dictam domum, seu super homines, vel res ejusdem loci, vel ad eam pertinentes, habere sivè repetere, sed totum  universale dominium dictæ domûs, hominum,  omnium rerum ad eandem pertinentium, integrè, liberè  quiete,  sinè omni immutatione, Abbati  Ecclesiæ in perpetuum remanebunt;  de ipsis,  in ipsis omnibus, Abbas Trenorchiensis tanquam verus Dominus, liberè  sine aliquâ contradictione, suam in omnibus  per omnia faciet voluntatem. Ego verò R. propter hoc  propter antiquum feodum, ipsi homagium debitum feci,  fidelitatem juravi. Sciendum verò quòd triginta meyterii reddendi sunt apud Pristiacum in octabis S. Martini Yemalis. Verùm quia hominum callida  cæca cupiditas crescens quotidiè nullo termino clauditur, nullo cumulo satiatur, volentes Ecclesiæ,  saluti propriæ bonâ fide pariter providere, nè prænotatæ pactiones à me vel meis hæredibus aliquo modo infringi, vel aliquâ tergiversatione processu temporis infirmari valeant vel cassari, præsentem cartam in signum veritatis  roboris ejusdem contradidi sigilli mei munimine roboratam. Ad hæc autem ad majorem cautelam litteras Episcopi Cabilonensis testimoniales juxtà formam hujus autentici confectas eis dedi, paci Ecclesiæ  saluti consulens, volens per omnia  in omnibus sincerissimâ fide omnimodam calumniam amovere. Actum anno Domini millesimo CC.XXX. mense Septembri.